ÅRSMELDING 2018

# Innledning

På årsmøtet i 2018 ble følgende styre valgt:

Styreleder: Espen Dahl Svendsen

Økonomiansvarlig: Kjell-Erik Akersveen

Styremedlem: Alfred Isaksen

Styremedlem: Magnus Vidir Klingenberg

Styremedlem: Ann Kristin Belsby

Mari Marthe Apenæs Katt-Ugle har vært ansatt som regionkonsulent i 100% stilling, med 20% omsorgspermisjon i perioden.

# I 2018 har regionen prioritert følgende oppgaver:

# 1. Forebyggende arbeid

## STERK & KLAR

Årvoll skole er kommet inn i programmet. Vi har hatt to foredrag på Brannfjell skole og ett på Nordseter skole i løpet av året. I tillegg har vi hatt Sterk&Klar-foreldretreff på Bjøråsen skole, Sofienberg skole og Jordal skole. Disse skolene er ikke inne i programmet på ordinært vis, men benyttet seg av muligheten for å bestille enkeltforedrag.
Vi samarbeider med prosjektleder om å få på plass materiell som gjør det enklere for lokale frivillige å selge inn programmet på «sine skoler».

23. januar 2018 ble det gjennomført en fagdag i Sterk&Klar-regi i Oslo, for alle skolene i programmet og andre interesserte. Flere frivillige fra regionen deltok.

Vi har to godkjente Sterk og Klar-formidlere i vår region.

## STERK & KLAR - INTRO

INTRO prosjektet er nå en del av Sterk og Klar – programmet, som retter seg spesielt mot innvandrere med en annen drikkekulturbakgrunn enn den norske.

Det er nå tre personer som er godkjente INTRO-formidlere i vår region. Det har vært gjennomført 15 foredrag i regionen i løpet av 2018 for tilsammen nesten tusen personer. Foredragene er holdt følgende steder Gjøvik, Halden (to grupper), Lørenskog (fire grupper), Moss, Bærum, Follo, Skedsmo (to grupper), Sarpsborg, Nesodden og Røyken.

Regionen arrangerte, i samarbeid med INTRO-prosjektet og JUBA, stand på Mela-festivalen i august. Vi reklamerte for Intro-prosjektet og IOGT og stilte spørsmålet «Snakker du med barna om alkohol?». Vi hadde buttonmaskin og barnetattoveringer og mange besøkende kom innom standen. Vi fikk snakket med mange mennesker og delte ut flere hundre løpesedler. En håndfull frivillige var med og bemannet standen.

Sterk&Klar Intro har også hatt møte med Bangladesh Association Norway der vi tok opp tema som «Hvordan skal vi som innvandrere og foreldre møte norsk alkoholkultur?»

## Klar for barnebarn

Regionen arrangerte i samarbeid med lokale frivillige, en samling på for besteforeldre på Glenghuset i Sarpsborg den 13. november. Arne Klyve holdt foredrag om besteforeldrerollen. Ca 15 personer deltok. Noen av deltakerne var medlemmer, men flere av de som kom kjente vi ikke fra før.

# 2. Sosialt arbeid

## Enestående familier

Det ble utdannet 11 nye ledere og opprettet flere nye grupper i Enestående familier i 2018. De 11 nye lederene deltok på lederskolering i januar 2019. Vi har nå 29 aktive ledere totalt fordelt på 9 grupper: Oslo og omegn, Asker og Røyken, Bærum, Follo, Romerike, Hamar, Ringsaker, Lillehammer og Nedre Glomma. Den tidligere Eidsberggruppa har gått inn i en felles gruppe for Østfold under fellesbetegnelsen Nedre Glomma.

I 2018 deltok 407 ulike voksne på aktiviteter i regi av Enestående familier i vår region. I snitt deltok disse i overkant av tre ganger hver med totalt 678 ulike barn. Det har vært gjennomført 151 aktiviteter i vår region i perioden.

Regionkonsulenten har møtt lederne i Enestående familier i forbindelse med Enestående familiers lederskolering. Lederne har fått informasjon fra regionen per brev, e-post og sms og har blitt spesielt invitert til å delta på regionkonferansen og kampanjer.

Regionen inviterte til sommerferietilbud for Enestående familier på Juniorleiren i Vegårshei.

## Café Fremtiden

Området Østfold driver lørdagskafeen «Café Fremtiden» i Sarpsborg. Regionen støtter opp gjennom rimelig husleie. Det har vært gjennomført 36 treff i 2018, med totalt 993 besøk. Om lag 20 frivillige har bidratt til å drive cafeen.

# 3. Politisk arbeid

Vi har 14 talspersoner på liste som bl.a. bidrar med å sende ut leserinnlegg ol. og uttaler seg om lokal alkoholpolitikk. Vi har for tiden ingen talspersoner fra Oppland og Hedmark.

Vi gjennomførte en kampanje i sosiale medier med fokus på rapporten «parken for alle» der det bl.a. kom frem at det var støtte for et fortsatt forbud mot alkoholbruk på offentlig sted, som i parker og på strender. Vi hadde planlagt et debattmøte i tilknytning til lansering av rapporten, men dette måtte avlyses fordi rapporten ble forsinket.

Vi har hatt møter med politiske partier i Oslo, Moss, Fredrikstad og Skedsmo.

I forbindelse med en debatt om taxfreefinansiering av regionale flyplasser fikk vi innlegg på trykk i Moss avis og Dagsavisen Østfold.

# 5. Hvit jul

Totalt antall underskrifter i region Øst ble 3086. Totalt på landsbasis kom det inn 17 146.

## Stands

Det ble gjennomført totalt 32 stands i regionen. 8 av disse ble gjennomført i Oslo og Akershus, 24 ble gjennomført i Østfold. Det ble ikke gjennomført noen stands i Oppland og Hedmark i år. Det var planlagt flere stands som ble avlyst på grunn av mangel på frivillige. Målsetningen var 16 stands.

Oversikt over stands og antall underskrifter.
(Underskriftene fra Rakkestad er telt opp samlet og ført opp 21. des. og 22. des).

|  |  |  |
| --- | --- | --- |
| 1. nov. | Oslo, Torggata | 28 |
| 14. nov. | Oslo, Torggata | 5 |
| 22. nov. | Torvbyen Fredrikstad | 26 |
| 25. nov. | Lørenskoghus | 26 |
| 29. nov. | Storsenteret Rakkestad | - |
| 30. nov. | Storsenteret Rakkestad | - |
| 1. des. | Storsenteret Rakkestad | - |
| 4. des. | TR-møte Mysen | 12 |
| 4. des. | Østfoldhallene | 83 |
| 5. des. | Oslo, Torggata | 6 |
| 5. des. | Storbyen i Sarpsborg | 87 |
| 6. des. | Kolbotn torg | 30 |
| 6. des. | Storsenteret Rakkestad | - |
| 7. des. | Julegrantenning i Sarpsborg | 47 |
| 7. des. | Storsenteret Rakkestad | - |
| 8. des. | Cafe Fremtiden | 6 |
| 8. des. | Storsenteret Rakkestad | - |
| 11. des. | Sarpsfoss julebord | 19 |
| 11. des. | Østfoldhallene | 94 |
| 12. des. | Grønlandstorg | 60 |
| 13. des. | Amfi Eidsvoll | 34 |
| 13. des. | Extra Sellebakk, Fredrikstad | 29 |
| 14. des. | ToysRus Sarpsborg | 107 |
| 14. des. | Storsenteret Rakkestad | - |
| 15. des. | Storsenteret Rakkestad | - |
| 16. des. | Intro-seminar med Bangladeshforeningen | 9 |
| 19. des. | Lillestrøm torg | 30 |
| 20. des. | ToysRus Sarpsborg | 151 |
| 20. des. | Storsenteret Rakkestad | - |
| 21. des. | Storsenteret Rakkestad | 252 |
| 21. des. | Remasenteret Rakkestad | - |
| 22. des. | Remasenteret Rakkestad | 40 |
|  | Private innsamlinger i Østfold | 56 |
|  | **Antall underskrifter totalt:** | **1237** |

Det kom inn til sammen 1237 underskrifter på stands i vår region (av totalt 9910 underskrifter på papir i hele landet). Det er 53 flere enn i fjor.

## Hvit jul i sosiale medier

Det har vært jobbet aktivt med synlighet i sosiale medier, med minst et innlegg om dagen på Facebook, og mange bilder på Instagram. Det har også vært sendt ut flere oppfordringer til tillitsvalgte og frivillige om å engasjere seg i sosiale medier og dele informasjon om kampanjen der.

1849 personer fra våre områder skrev under digitalt via nettsiden. Det er 372 flere enn i fjor.

|  |  |  |
| --- | --- | --- |
| **Region Øst-Norge** | **Nett** | **Stand** |
| Oppland og Hedmark | 397 |  |
| Oslo og Akershus | 939 | 228 |
| Østfold | 513 | 1009 |
| Totalt: | 1849 | 1237 |

Vi hadde 5 innlegg om Hvit jul på trykk i aviser i vårt område.

## Frivillige

Vi regner med at totalt ca. 30 frivillige har vært med og stått på stand i vår region.

Vi hadde også 12 frivillige som deltok på pakkedugnad i forbindelse med utsending av brev med oppfordring om å støtte kampanjen økonomisk.

Medlemmer og frivillige har fått informasjon om kampanjen per post, e-post og SMS, og blitt oppfordret til å engasjere seg i kampanjen. Mange har bidratt i sosiale medier.

109 personer fra regionen har registrert seg på frivillig-listen. De har fått nyhetsbrev med oppfordringer om å være med på stand, dele spesifikke saker i sosiale medier og arrangere kampanje på sin arbeidsplass. De fortsetter å stå på listen til de melder seg av, og de kan dermed kontaktes igjen når vi starter arbeidet med kampanjen i 2019. Det er også mulig å skrive seg på denne listen i løpet av året på hvitjul.no/frivillig.

Det ble gjennomført en evaluering blant frivillige i Hvit jul-kampanjen. 24 personer fra vår region svarte på evalueringen. 3 av disse skriver at de ønsker å bli medlem eller medspiller i IOGT og 13 personer ønsker mer informasjon om IOGTs arbeid.

# 4. Verving

Vi fikk 37 nye medlemmer og 4 nye medspillere i 2018.

Det har vært gjennomført flere vervestands i løpet av året.

Per 31. 12. 2018 hadde vi 484 registrerte og 430 betalende medlemmer og 95 registrerte og 90 betalende medspillere.

# 6. Organisasjonsutvikling

Regionen har samarbeidet med IOGT-sentralt om å få i gang nye sosiale aktiviteter, og planlegger ANTA-kurs og Support’n-grupper for folk med avhengighetsproblematikk i Oslo og Sarpsborg i 2019. Vi diskuterer med områdene Oslo og Akershus og Østfold hva slags andre aktiviteter de kan arrangere for å inspirere denne nye gruppen til å engasjere seg i organisasjonen.

Området Oslo og Akershus har hatt behov for noe ekstra oppfølging.

Vi har ikke fått gjennomført ringerunde til nye og eksisterende medlemmer i år.

# 7. Regionkonferanse

20 personer deltok på regionens konferanse om Cannabisdebatten den 20. oktober. IOGTs generalsekretær innledet om det å endre en ruskultur og om cannabis i dag. Dag Endal, redaktør av narkotikapolitikk.no snakket om den pågående cannabisdebatten. Fokus for konferansen var å motivere deltakerne til å diskutere rus i eget lokalmiljø og i offentligheten og gi dem kunnskap og argumentasjon de trengte for å føle seg trygge på at de har nok kompetanse til å gå inn i debatten rundt cannabis.

Både medlemmer i IOGT og frivillige i våre kampanjer og prosjekter ble invitert til å delta på konferansen.

# 8. Informasjon

Årets håndbok ble trykket opp og sendt ut til alle våre medlemmer i begynnelsen av september. Alle programmer og øvrig informasjon ble da også lagt ut på nettsiden.

Det ble sendt ut nyhetsbrev på papir til alle medlemmer i februar, mai og september. Informasjon og invitasjoner er også sendt ut på e-post og SMS flere ganger i løpet av året.

# 9. Økonomi og eiendom

Resultatet i 2018 viser et underskudd på kr. 102 693,-

Regionen har totale eiendeler på kr. 5 848 605,- hvorav kr. 1 900 485,- er bundet i eiendommen Fremtiden i Sarpsborg som regionen eier.

Espen Dahl Svendsen Kjell-Erik Akersveen

Alfred Isaksen Magnus Vidir Klingenberg Ann Kristin Belsby